লন্ডনে গিয়ে বেগম জিয়া তারেক জিয়ার চোখের নাগালের বাইরে যেতে পারেননি। দুদফা ডাক্তার দেখিয়েছেন। এ ব্যাপারেও তারেক নেতাকর্মীদের পরিষ্কার কিছু বলেননি। বেশ কিছু শপিং করেছেন। এরপর আর বেগম জিয়াকে প্রকাশ্যে দেখা যায় নি। এমনকি ঈদের পর থেকে ঢাকায় দলের নেতাদের বিভিন্ন দিক নির্দেশনা এখন শুধু তারেক জিয়াই দিচ্ছেন। দলে নিয়মিত যাঁরা বেগম জিয়ার সঙ্গে কথা বলেন, ঈদের পর থেকে তাঁদের কেউই কথা বলতে পারেননি। দলের মধ্যে নিরঙ্কুশ ক্ষমতা নেওয়ার জন্যই কি তারেক বেগম জিয়াকে আটকে রেখেছেন? এ ব্যাপারে দলের চেয়ারপার্সনের এখনই ঘোষণা চাইছেন তারেক? লন্ডন থেকে ঢাকায় এলে এমন ঘোষণা দলের সিনিয়র নেতাদের চাপে বেগম জিয়া নাও দিতে পারেন বলে আশঙ্কা করছেন তারেক জিয়া। নাকি অন্য কোনো কারণ, তা স্পষ্ট নয়। তবে, লন্ডনে বেগম জিয়ার অন্তরাল ঢাকায় এবং লন্ডনে অনেক প্রশ্নের জন্ম দিয়েছে। এসব প্রশ্ন উঠছে বিএনপি থেকেই।